หุ้นสหรัฐฯปิดในกรอบแคบๆ
ดัชนีหุ้นดาวโจนส์ ปิดที่ 11,359.16 จุด ลดลง 3.03 จุด&nbsp; ด้านแนสแดค ปิดที่ 2,598.49 จุด เพิ่มขึ้น 3.57 จุด ขณะที่น้ำมันปรับลดเล็กน้อย
8 ธ.ค. 2553

ดัชนีหุ้นดาวโจนส์ ปิดที่ 11,359.16 จุด ลดลง 3.03 จุด  ด้านแนสแดค ปิดที่ 2,598.49 จุด เพิ่มขึ้น 3.57 จุด ขณะที่น้ำมันปรับลดเล็กน้อย
ด้านตลาดหุ้นสหรัฐฯวานนี้  ปิดในกรอบแคบๆ แม้มีปัจจัยบวกกรณีประธานาธิบดีบารัค โอบามาแห่งอเมริกา บรรลุข้อตกลงกับพรรครีพับลิกัน ในมาตรการขยายระยะเวลาลดภาษีแก่ประชาชนที่จะหมดอายุในปีหน้า
ดัชนีหุ้นดาวโจนส์ ลดลง 3.03 จุด (0.03 เปอร์เซ็นต์) ปิดที่ 11,359.16 จุด แนสแดค เพิ่มขึ้น 3.57 จุด (0.14 เปอร์เซ็นต์) ปิดที่ 2,598.49 จุด เอสแอนด์พี เพิ่มขึ้น 0.63 จุด (0.05 เปอร์เซ็นต์) ปิดที่ 1,223.75 จุด 
ขณะที่ ราคาน้ำมันปรับลดวานนี้ จากนักลงทุนที่เทขายทำกำไรหลังขยับขึ้นต่อเนื่องมา 4 วันติด  สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนมกราคม ลดลง 69 เซนต์ ปิดที่ 88.69 ดอลลาร์ต่อบาร์เรล หลังจากช่วงต้นของการซื้อขายพุ่งขึ้นไปถึง 88.69 ดอลลาร์ สูงสุดในรอบ 2 ปีครั้งใหม่ ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 6 เซนต์ ปิดที่ 91.39 ดอลลาร์ต่อบาร์เรล